અમદાવાદ: ગાંધીનગર, મહેસાણા, વિજાપુર સહિત જુદા જુદા ગામોમાં ગંભીર ગુના અાચરનાર ગુનેગાર ટોળકીના ત્રણ ગુનેગારોને પોલીસે હિંમતનગર હાઈવે પરથી અાબાદ ઝડપી લઈ અનેક ગુનાના ભેદ ઉકેલી કાઢ્યા છે. મળતી માહિતી પ્રમાણે અા અંગેની વિગત એવી છે કે મહેસાણા, માણસા, વિજાપુર, ગાંધીનગર અને હિંમતનગરમાં હત્યા, લૂંટ સહિતના ગંભીર ગુના અાચરનાર ટોળકીના ત્રણ શખસો હાઈવે પર ફરી રહ્યા હોવાની બાતમી મળતા પોલીસે વોચ ગોઠવી વિક્રમ બજાણિયા, તેનો ભાઈ અનિલ બજાણિયા અને રાકેશ બજાણિયાને અાબાદ ઝડપી લઈ સોના-ચાંદીના દાગીના અને બે મોબાઈલ ફોન કબજે કર્યા હતા.